PATVIRTINTA

VšĮ Mielagėnų Pal. J. Matulaičio parapinių globos namų direktorės 2021 m. gegužės 3 d.

įsakymu Nr.

**MIELAGĖNŲ PALAIMINTOJO JURGIO MATULAIČIO PARAPINIŲ GLOBOS NAMŲ PRIEŠ SMURTĄ NUKREIPTOS POLITIKOS IR PREVENCINIŲ VEIKSMŲ ĮGYVENDINIMO PRIEMONĖS**

**I. BENDROSIOS NUOSTATOS**

1. Šios priemonės skirtos formuoti ir įgyvendinti prieš smurtą nukreiptą politiką Mielagėnų Pal.J.Matulaičio parapinių globos namų darbo vietose.

**II. PRIEŠ SMURTĄ NUKREIPTA POLITIKA**

1. Psichologinissmurtas darbe yra neleistinas ir privalo būti sprendžiamas įstaigos lygiu kaip ir kiti profesinės rizikosklausimai.
2. Psichologinis smurtas apibrėžiamas kaip tyčinis valdžios prieš kitą asmenį ar darbuotojų grupę naudojimas, įskaitantir grasinimą panaudoti fizinę jėgą, veiksmus, kurie gali pakenkti fizinei, protinei, dvasinei, moralineiar socialinei gerovei.
3. Psichologinis smurtas darbe:
	1. Per profesinę sritį:
		1. viešas pažeminimas;
		2. nuomonės menkinimas;
		3. kaltinimas dėl pastangų stygiaus;
		4. beprasmių, neatitinkančių kompetencijos užduočių skyrimas;
		5. nušalinimas nuo sričių, už kurias darbuotojas buvo atsakingas;
		6. pernelyg didelis darbo krūvio skyrimas;
		7. darbo kontroliavimas ir nerealūs terminai.
	2. Per asmeninę reputaciją:
		1. užgaulios pastabos;
		2. plūdimasis;
		3. užgauliojimas;
		4. bauginimas;
		5. menkinimas;
		6. užuominos dėl amžiaus, lyties ar kitų asmeninių dalykų, apkalbos.
	3. Per izoliaciją:
		1. psichologinis ir socialinis išskyrimas;
		2. galimybių apribojimas;
		3. nuomonės ignoravimas;
		4. priešiškos reakcijos;
		5. darbui reikalingos informacijos nuslėpimas.
4. Pastebėtas psichologinio smurto atvejis darbe turi būti sprendžiamas konkrečiais veiksmais ir bendromis pastangomis, numatant psichosocialinės rizikos prevencines priemones.

**III. PRIEŠ SMURTĄ NUKREIPTA STRATEGIJA**

1. Mielagėnų Pal. J. Matulaičio parapinių globos namų prieš smurtą nukreipta strategija apima veiksmingas smurto atvejų sprendimo procedūras ir veiksmus, kuriais siekiama užkirsti kelią smurtui bei numatoma, kaip bus reaguojama į smurtą darbe, jei jis įvyks.
2. Prieš smurtą nukreipta strategija numato visų suinteresuotų pusių teises ir pareigas.
3. Pagrindinis strategijos tikslas yra kiek įmanoma greičiau sustabdyti arba pakeisti elgesį, kuris žemina darbuotoją, žeidžia jo vertę ir orumą.
4. Bet kokia psichologinio smurto forma yra neteisėta ir netoleruojama.
5. Visi, kurie yra susiję su psichologinio smurto darbe situacija, turi turėti galimybę išsakyti savo požiūrį, pasisakyti, kaip jie suvokia situaciją.
6. Sprendimai turi būti priimami remiantis objektyvumo ir nešališkumo principu.
7. Darbuotojai turi būti supažindinti su psichologinio smurto samprata, pateikiant smurto bei skatinamo elgesio pavyzdžius.
8. Esant poreikiui, turi būti kreipiamasi patarimo į kitų organizacijų specialistus.

**IV. PAREIGOS IR TEISĖS**

1. Vadovas turi, bendradarbiaudamas su darbuotojais, parengti trumpą ir veiksmingą smurto įveikos strategiją;
	1. užtikrinti smurto atvejų registravimą ir analizę;
	2. užtikrinti prieš smurtą nukreiptų veiksmų nepertraukiamumą;
	3. užtikrinti priešsmurtinės strategijos tobulinimą;
	4. užtikrinti neatidėliotiną aukų skundų analizę ir sprendimą;
	5. skatinti atvirai kalbėti apie psichologinio smurto darbe problemą;
	6. kurti pagarba grįstą bendravimą;
	7. nepalikti neišspręstų konfliktų;
	8. nubrėžti aiškias kiekvieno darbuotojo atsakomybės ribas;
	9. užtikrinti teisingumą ir saugumą;
	10. stengtis įtraukti darbuotojus į sprendimų priėmimo procesus;
	11. puoselėti vertybes, aiškiai netoleruoti psichologinio smurto;
	12. skirti atsakingą asmenį, kuriuo visi pasitikėtų (psichologą);
	13. organizuoti mokymus, kviestis specialistus;
	14. garantuoti konfidencialumą ir objektyvumą smurto atvejo dalyvių atžvilgiu;
	15. garantuoti smurto aukoms tinkamą pagalbą;
	16. taikyti drausmines priemones smurtautojams.
2. Darbuotojai turi teisę:
	1. į saugias darbo sąlygas, taip pat ir į darbo vietą be smurto apraiškų;
	2. į aiškiai apibrėžtą vaidmenį darbe ir atsakomybę;
	3. lankyti mokymus, skirtus smurto prevencijai;
	4. rūpintis savo kultūros darbe puoselėjimu ir bendravimo kokybe;
	5. derinti darbo ir asmeninio gyvenimo poreikius;
	6. aktyviai dalyvauti vertinant profesinę riziką;
	7. aktyviai dalyvauti įgyvendinant priešsmurtinę politikąir kuriant strategiją;
	8. naudotis priemonėmis, kurios numatytos priešsmurtą nukreiptoje strategijoje;
	9. bendradarbiauti su profesinėmis sąjungomis;
	10. netoleruoti prieš juos ir kitus asmenis nukreipto psichologinio smurto;
	11. pranešti apie patirtą smurto atvejį, detaliai jį aprašyti.

**V. PREVENCINIAI VEIKSMAI**

1. Prieš smurtą nukreipta politika grindžiama pagrindiniais prieš smurtą nukreiptos prevencijos principais.
2. Prevencijos veiksmai apima psichosocialinės ir fizinės darbo aplinkos gerinimą, smurto atvejų registravimą ir organizacijos kultūros ugdymą, darbuotojų informavimą apie įstaigos prieš smurtą nukreiptą strategiją, mokymus padalinių vadovams ir darbuotojams smurto tema, visapusę pagalbą psichologinį smurtą patyrusiems asmenims ir taikomas drausmines procedūras smurtautojams.
3. Pagrindiniai prevenciniai veiksmai:
4. **Gerinti psichosocialinę darbo aplinką**
	1. Užtikrinti teisingumą ir saugumo jausmą darbo vietoje. Pagarbiai ir objektyviai vertinti darbuotojų galimybes, pripažinti darbuotojų indėlį, sąžiningai skirstyti įstaigos išteklius ir pakankamą atlygį už darbą. Siekti, kad darbo krūvis būtų optimalus ir kad užduotims atlikti pakaktų laiko.
	2. Smurto rizika padidėja, kada trūksta darbuotojų, laisvos darbovietos neužpildomos. Vadovas turėtų atsižvelgti į tai, kad darbuotojai turi asmeninį gyvenimą, ir lanksčiau spręsti darbo ir asmeninio gyvenimo derinimo klausimus.
	3. Atsižvelgti į tai, ar darbuotojams patinka dirbti kartu, ar kolegos sutaria ir dirba vieningai, ar darbai visiems paskirstomi po lygiai, kaip sekasi kartu dirbti skirtingų profesijų specialistams, ar darbe dažni konfliktai.
	4. Darbuotojui turi būti aišku, ko iš jo tikimasi darbe. Darbas turi būti aiškiai apibrėžtas ir pakakti apmokymų pavestam darbui atlikti.
	5. Darbuotojai turi pasitikėti tiesioginio vadovo gabumais, jis turi rūpintis tuo, kaip jaučiasi jo pavaldiniai.
	6. Siekiant išvengti psichologinio smurto darbe atvejų padaugėjimo, reikėtų vengti besitęsiančio streso situacijų, stebėti atvejus, kai darbuotojai neatvyksta į darbą dėl ligos.
5. **Registruoti smurto atvejus ir juos analizuoti**
	1. Siekiant veiksmingiau valdyti psichologinį smurtą darbe, smurto atvejai turi būti registruojami nedelsiant, juos išsamiai išanalizuojant.
	2. Vadovas privalo informuoti smurto aukas rašyti skundus / pranešimus apie įvykį su detaliais paaiškinimais, nurodant galimus liudininkus.
	3. Pranešime nurodoma, ar smurtavo įstaigoje dirbantis asmuo ar nedirbantysis (gyventojas ar pan.), smurto situacija, apraiškos ir aplinkybės, smurtautojo ir aukos charakteristikos.
6. **Ugdyti organizacijos kultūrą**
	1. Darbdavys įsipareigoja užtikrinti darbuotojų saugą ir sveikatą visais su darbu susijusiais aspektais.
	2. Informuoti darbuotojus, kad psichologinis smurtas netoleruojamas.
	3. Siekiant mažinti psichologinio smurto darbe riziką, darbuotojų ir vadovo bendravimas turi būti pagrįstas pagarba, atidumu ir atvirumu.
	4. Ugdyti tokią organizacinę kultūrą, kurioje būtų toleruojami vyraujančiai nuomonei prieštaraujantys pasisakymai ir diskusijos, gerbiama kitokia pozicija, nuomonė.
7. **Gerinti fizinę darbo aplinką**
	1. Darbdavys turi užtikrinti, kad darbo vieta būtų patogi ir saugi – ergonomiška, subalansuotas temperatūros ir drėgmės režimas, įrengtas tinkamas apšvietimas, ventiliacija, apsauga nuo dulkių, triukšmo ir vibracijos. Įranga tinkamai įrengta ir prižiūrima.
8. **Informuoti ir mokyti darbuotojus**
	1. Visi darbuotojai, neatsižvelgiant į tai, ar seniai dirba, ar tik įsidarbino, turi suprasti įstaigoje siekiamo elgesio taisykles ir vykdomas priemones, aptariant per susirinkimus ar panašiai.
	2. Darbdavys turi inicijuoti ir organizuoti mokymus, pritaikytus skirtingų profesijų darbuotojams.
		1. Darbuotojai mokomi:
			1. nustatyti potencialias psichologinio smurto situacijas;
			2. psichologinio smurto įveikos ir problemų sprendimo būdus;
			3. bendravimo įgūdžių, kurie padėtų išvengti smurto ar jį sumažinti;
			4. skatinti palaikančią aplinką darbe;
			5. apsiginti.
		2. Vadovas turi:
			1. suprasti ir paaiškinti organizacijos priešsmurtinę politiką;
			2. pastebėti netinkamą darbuotojų elgesį;
			3. įvertinti darbo aplinką ir numatyti priemones, kurios padėtų išvengti smurto darbe;
			4. padėti nukentėjusiems darbuotojams;
			5. užtikrinti informacijos apie patyrusius smurtą darbuotojus konfidencialumą pagal galiojančius teisės aktus;
			6. palaikyti darbuotojus ir abipuse pagarba grįstą darbo aplinką.
9. **Suteikti pagalbą psichologinio smurto aukoms**
	1. Darbdavys turi užtikrinti visų reikalingų specialistų (psichologų, psichiatrų, slaugytojų, socialinių darbuotojų) pagalbą smurtą patyrusiems darbuotojams. Skubiai suteikta tinkama pagalba sumažintų nukentėjusiųjų ar smurtą mačiusių darbuotojų psichologinę traumą ir streso lygį.
	2. Psichologo konsultacija naudinga, kai sunku išsiaiškinti smurto priežastis ar abejojama skundo dėl patirto smurto pagrįstumu.
	3. Smurtą patyrusiam darbuotojui turi būti užtikrinta reintegracija į darbovietę, garantuojant apsaugą nuo nemalonių santykių su smurtautoju, ar perkėlimas į kitą darbą.
	4. Esant būtinybei, psichologinį smurtą patyrusiai aukai gali būti skirtas laikas poilsiui bei reabilitacijai (laisvų dienų skaičius priklauso nuo individualių asmens poreikių).
	5. Darbdavys, esant reikalui, aukai turėtų užtikrinti pagalbą kreipiantis į teismą ir gauti žalos atlyginimą.
10. **Drausminių procedūrų taikymas smurtautojui**
	1. Prieš taikant drausmines procedūras abi smurto įvykyje dalyvavusios pusės turi būti objektyviai išklausytos.
	2. Būtina atsižvelgti į paaiškinimus, aplinkybes, ankstesnį smurtautojų elgesį. Kai neužtenka neformalaus sprendimo – pokalbio su smurtautoju, skiriant jam psichologo konsultaciją, taikomos tokios drausminės priemonės, kaip raštiški įspėjimai, perkėlimas į kitą skyrių ar pareigas, atleidimas iš darbo.
	3. Už melagingus pareiškimus yra numatytos drausminės priemonės.

**VI. BAIGIAMOSIOS NUOSTATOS**

1. Globos namų klimatas – tai psichologinė atmosfera darbe, pasitenkinimas darbu, bendradarbiavimo ypatumai, asmeninis kiekvieno darbuotojo efektyvumas, funkcijų ir atsakomybės paskirstymas, Globos namų tikslų ir plėtros perspektyvų aiškumas visų lygių įstaigos darbuotojams.
2. Globos namų bendras psichologinis klimatas daugeliu atveju priklauso ne tik nuo vadovo, tačiau ir darbuotojų. Siektina, kad didelė dauguma darbuotojų būtų jautrūs ir pastabūs savo kolegų atžvilgiu – padėtų darbo metu, gerbtų vieni kitus, vertintų atliekamą darbą, būtų lojalūs.

\_\_\_\_\_\_\_\_\_\_\_\_\_\_\_